La jornada "Avaluació estratègica.
Com mesurar la gestió dels equipaments culturals?" es va celebrar el 17 d'abril de 2015 a l'Auditori de la Facultat de Comunicació Blanquerna (URL) es va centrar en la presentació pública del concepte d'avaluació estratègica, els objectius que la motiven i el seu ús com a instrument de millora contínua.
A càrrec de: Carles Duarte, president del CoNCA
En la seva intervenció, el sr. Duarte emmarcà l'acte i la definició de l'Avaluació Estratègica en la funció normativa de la institució que presideix, la qual té l'encàrrec d'assessorar al Govern en política cultural i, entre d'altres, elaborar auditories culturals en els equipaments de titularitat pública.
Presentació de la jornada a càrrec del president del CoNCA
John (Plymouth), presentà la base conceptual sobre la que, considera, cal articular la mesura i el control de funcionament i resultats dels equipaments culturals.
Gilhespy parteix de dues premisses bàsiques: per una banda, la producció cultural no és possible mesurar-la en paràmetres corrents de benefici o rendiment material, especialment la generada pel sector públic, amb evident vocació social; per altra, la no exigència de resultats econòmic pressuposa un marc diferent de quantificació, amb eines i criteris de valoració propis.
La seva proposa, en aquest sentit, es centrà en definir quin és el concepte teòric que permet establir l'actuació de verificació i idoneïtat en les activitats dels ens culturals.
Jordi Auladell i Ramon Castells, tècnics del CoNCA, mostraren i explicaren el model emprat en la redacció de les avaluacions dutes a terme per l'organització als equipaments culturals del país.
A partir de l'experiència en els casos del Museu Nacional d'Art de Catalunya, el Mercat de les Flors, L'Auditori de Barcelona i la Biblioteca Nacional de Catalunya, la metodologia pretén evidenciar tots aquells ítems i casuístiques que els identifiquen per, com objectiu fonamental, definir propostes encaminades a la seva millora contínua interna i en el servei prestat a la societat.
Participants: Josep Maria Carreté (gerent del MNAC), Cesc Casadesús (director del Mercat de les Flors), Joaquim Garrigosa (director de L'Auditori), Eugènia Serra (directora de la Biblioteca Nacional) i Mercè Gisbert (membre del plenari del CoNCA).
Els temes a debatre es segmentaren en quatre punts: impacte social, polítiques culturals, recursos i gestió i avaluació estratègica.
En referència a l'impacte social i la seva mesura, i des de la visió de les respectives institucions, s'incidí en la diversitat d'interpretacions possibles.
De les relacions entre polítiques culturals i objectius en els equipaments, els cinc participants coincidiren en la necessitat inexcusable d'establir contractes programa a mig i llarg termini amb el compromís econòmic de l'Administració.
Altrament, els participants assenyalaren dos aspectes diferenciats respecte els recursos: per una part, el pes real del mecenatge i la funció exclusivament complementària que pot adquirir respecte l'aportació pública; per altra, i transcendint el tema econòmic, la progressiva asfíxia en el control administratiu que implica l'augment de dedicació i recursos i que, alhora, limita l'autonomia i l'eficiència dels equipaments.
El darrer punt de comentari es centrà en el sentit i utilitat de les avaluacions estratègiques aplicades als equipaments culturals catalans.